
Αθήνα 16/08/15

ΚΕΝΤΡΙΚΗ ΕΝΩΣΗ                                                                                                                                           ΔΗΜΩΝ ΕΛΛΑΔΑΣ


ΔΕΛΤΙΟ ΤΥΠΟΥ
Θέμα: Η πρόσφορα αγάπης για το συνάνθρωπό μας συνεχίστηκε και στην Εκατονταπυλιανή της Πάρου με τη στήριξη της ΚΕΔΕ
Ολοκληρώθηκε με επιτυχία και σήμερα η δράση του Ιατρικού Συλλόγου Αθηνών, του Φιλανθρωπικού οργανισμού ΑΠΟΣΤΟΛΗ της Ιεράς Αρχιεπισκοπής Αθηνών και της ΚΕΔΕ «Όλοι μαζί μπορούμε και στην Υγεία» του ραδιοτηλεοπτικού Σταθμού ΣΚΑΙ, όπου στην Εκκλησία της Παναγίας της Εκατονταπυλιανής της Πάρου συγκεντρώθηκαν πολλά φάρμακα και υγειονομικό υλικό. 
Στη διαδικασία για τη  συλλογή φαρμάκων παρέστησαν  ο Δήμαρχος Πάρου κ. Κωβαίος Μάρκος, ο αντιδήμαρχος Πάρου κ. Χριστόφορος Χρήστος, ο υπεύθυνος των κοινωνικών υπηρεσιών του δήμου Πάρου κ. Λεοντής Μικές και με την ευλογία του Σεβασμιοτάτου Μητροπολίτη Παροναξίας Καλλίνικου.

Την ευθύνη είχαν οι εθελοντές του Ιατρείου Κοινωνικής  Αποστολής και την εποπτεία η ιατρός κυρία Μελιάδου.
"Είναι συγκινητική  η ανταπόκριση του κόσμου και αυτό μας δίνει δύναμη και κουράγιο να συνεχίσουμε τον αγώνα μας με γνώμονα την ανακούφιση των ευπαθών, ανασφάλιστων και άρρωστων συνανθρώπων μας. Συνεχίζουμε  ενωμένοι την προσπάθειά μας όσο η πολιτεία αδυνατεί να καλύψει αυτούς τους ανθρώπους", ανέφερε ο Πρόεδρος του ΙΣΑ και της ΚΕΔΕ κ. Πατούλης.

